ROMÂNIA
JUDEŢUL TIMIŞ

PRIMĂRIA COMUNEI LIEBLING
R E F E R A T   D E    A P R O B A R E

Nr. 7324 din 12.11.2024
La Proiectul de Hotărâre nr.72/12.11.2024 privind alegerea viceprimarului Comunei Liebling, jud. Timiș 
În atenţia
CONSILIULUI LOCAL LIEBLING,

Luând act de renunțarea la Proiectul de Hotărâre nr.71/6.11.2024 a consilierului Local, Iacob Vasile privind alegerea viceprimarului Comunei Liebling, înregistrată sub nr.7303/12.11.2024 precum și de convocarea ședinței extraordinară de îndată nr.7274/11.11.2024, sedință convocată pentru data de 13.11.2024, propun să analizați și să hotărâți asupra Proiectului de hotărâre nr. 72/12.11.2024, privind alegerea viceprimarului Comunei Liebling.
Prezentul referat de aprobare are la bază prevederile art. 6 alin. (3), art. 30 alin. (1) lit. c) și alin. (2), precum și art. 32 din Legea nr. 24/2000 privind normele de tehnică legislativă pentru elaborarea actelor normative, republicată (r2), cu modificările și completările ulterioare, reprezentând instrumentul de prezentare și motivare a Proiectului de hotărâre nr.72/12.11.2024 privind alegerea viceprimarului Comunei Liebling.

Motivul elaborării acestui proiect de hotărâre îl constituie necesitatea respectării prevederilor legale, respectiv prevederile art. 152 alin. (2) – (3) și (7) din O.U.G. nr.57/2019 privind Codul administrativ, cu modificările și completările ulterioare: 
„(2) Viceprimarul este ales, prin vot secret, cu majoritate absolută, din rândul membrilor consiliului local, la propunerea primarului sau a consilierilor locali. 

(3) Exercitarea votului se face pe bază de buletine de vot. Alegerea viceprimarului se realizează prin hotărâre a consiliului local”.
„(7) Pe durata exercitării mandatului, viceprimarul își păstrează statutul de consilier local, fără a beneficia de indemnizația aferentă acestui statut, fiindu-i aplicabile incompatibilitățile specifice funcției de viceprimar prevăzute de cartea I titlul IV din Legea nr. 161/2003, cu modificările și completările ulterioare”.

Dat fiind faptul că reprezint Comuna Liebling, în calitatea acesteia de persoană juridică de drept public și, respectiv, de instituție publică locală, vă propun aprobarea proiectului hotărârii, care însoțește prezentul referat de aprobare.

